Държавен вестник, бр. 24, 2011 г., стр. 97

БРОЙ  24	
Д Ъ Р Ж А В Е Н  В Е С Т Н И К 	
СТР.  97  
ческа, авиомедицинска и командирска характеристика, сведение от близък, епикриза от специализирано 
лечебно заведение за болнична помощ (при проведено лечение). Лицата по всички графи подлежат на 
психологично изследване в ЦВМК съгласно Методиката за клинично психологично изследване за нуждите 
на психиатричния преглед и авиопсихологично изследване за определяне на психологичната годност за 
летателна служба в мирно време (приложение № 10).
При необходимост случаите се уточняват клинично в специализирано лечебно заведение на МО.
При обективизирана поведенческа дисфункция, с умерена или по-висока степен на изява и неком­
пенсируемост на чертите, решенията се вземат по буква „а“ от рубриката. 
При леки форми с липсваща, минимална или слабо изразена поведенческа дисфункция и компенси­
руемост на чертите и липса на отрицателно отражение върху летателната дейност решенията се вземат 
по буква „б“. При определяне на годността по чл. 7, след проведено клинично изследване и лечение на 
акцентирани личностни черти����������������������������������������������������������������������
, ��������������������������������������������������������������������
освидетелстваните лица от сухопътния състав се представят по устано­
вения ред, с протокол от СЛКК на психиатрична клиника на ВМА и подробна здравно-производствена 
характеристика. При оценката на годността следва да се отчитат специфичните измерения на профе­
сионалната среда и дейността, като за целта може да се проведат всички необходими за обективната 
оценка изследвания.
Кандидатите за мисия с данни за акцентирани личностни черти по буква „a“ са негодни, а годността 
за военна служба се определя по установения ред. При кандидати за мисия с данни за акцентирани 
личностни черти по буква „б“ се изисква подробна здравно-производствена характеристика, извършват 
се психологични изследвания и се провежда консултация (клин. обсъждане) в психиатрична клиника 
на ВМА, като задължително се изисква да се формулира ясно диагностично уточнение към момента на 
освидетелстването. Ако установените личностови черти нямат клинично значима изразеност, кандидатите 
за мисия по буква „б“ биха могли да се преценят като годни.
Z96.1. Псевдофакия
Решенията са дадени в табличната част.
Определяне на психологичната годност за летателна работа, ръководител полети и парашутна дейност
Авиопсихологичното изследване е задължителен елемент от експертизната дейност при цялостното 
медицинско освидетелстване по годността за военна служба в мирно време на летателния състав от 
Военновъздушните сили на Република България. Изследването има за цел да даде заключение за пси­
хологичната годност на освидетелстваното лице да извършва безопасно, ефективно  и  непрекъснато 
летателна дейност. Авиопсихологичното изследване е комплексно и включва събиране на документални 
данни, психологично тестуване и психологично интервю. Получаваните по друг начин данни следва да 
се базират на доказуеми факти. 
Авиопсихологичното изследване се провежда от щатен специализиран орган в Научноприложния 
център по военномедицинска експертиза, авиационна и морска медицина към Военномедицинска ака­
демия. Условията, редът, организацията и инструментариумът на изследването са описани в методиката 
за психологично изследване и определяне на психологичната годност за военна служба, летателна и 
плавателна служба в мирно време, изведена като приложение към настоящата наредба.
Комплексното авиопсихологично изследване има за задачи:
– да анализира и интерпретира данните от документацията, проведените психологични тестове, пси­
хологичното интервю и от други източници (базирани на доказуеми факти); 
– да представи обективна информация за психичните особености на освидетелстваното лице;
– да даде актуална и прогностична оценка на способността на освидетелстваното лице да извършва 
летателна дейност.
При провеждане на авиопсихологичното изследване се акцентира върху следните аспекти:
– биографични данни: обща житейска история, данни за семейството, особености на личностовото 
развитие с изграждане на подходящи за авиационната дейност психични качества, професионално раз­
витие, общо здравословно състояние;
– служебна информация: характеристики (здравно-производствена, авиолекарска, авиопсихологична 
и др.) и друга документация;
– липса на психопатологични симптоми в някоя от следните сфери: възприятие, внимание, памет, 
мислене, интелект, личност;
– прицелни личностови компоненти: личностова зрялост; ниво на аз-оценка; професионална нагласа, 
насоченост и мотивация; готовност за усвояване на нови знания и умения; способност за вземане на 
решения; умения за справяне със стрес; умения за носене на отговорност; умения за общуване; гъвкавост 
(адаптивност); групова и екипажна съвместимост; интровертност/екстравертност; степен на емпатия; 
способност за импулсен контрол; стабилност; лидерски умения; акцентуации на личността;
– специфични оперативни умения и възможности: пространствено възприятие (възможности за перцеп­
ция и оценка на размери, дистанция и дълбочина на обекти от околната среда); умения за пространствена 
визуализация (ментално манипулиране на дву- и триизмерни фигури); въображение (умения за ментално 
формиране на образи, усещания и представи, когато те не са продукт на сетивен дразнител); качества 
на вниманието (концентрация, обхват, разпределяемост, устойчивост, превключваемост); математическо 
мислене (когнитивно умение за разрешаване на проблем с математически елементи); съобразителност 
(умение за ефективна дейност в ситуация с повишени изисквания); разбиране на обикновени техноло­
гични схеми (умения за схващане на структурирани визуално представени понятия, идеи, конструкти, 
отношения, данни и т.н. от различни аспекти на човешката дейност); сензомоторни реакции (компоненти 
на времето за реакция, измервани с интервалите между въздействието на стимула, от една страна, и 
промяната в електрическата активност и двигателния отговор); координация (комплексна двигателна 
активност, с кинематичен (пространствен) и кинетичен (силов) параметър, резултираща в целенасочено 
действие); автоматизирана дейност (умения за двигателна или когнитивна дейност, извършвана с мини­
мална степен на обработка на информацията и бърз отговор на съответен стимул); поведенчески контрол 
при натоварване и в комплексна ситуация (умение за контролиране на вътрешни стимули, потребности 
и емоции в ситуация с повишени изисквания с цел вземане на ефективно решение и реализиране на 
адекватен поведенчески отговор); емоционална стабилност (състояние, проявяващо се със съответни на 
обичайните ситуации емоционални отговори и рационални действия).